钦定古今图书集成/理学汇编/文学典/第128卷 > 又 前人
## 钦定古今图书集成/理学汇编/文学典/第128卷 > 又 前人

近来觉得诗文一事，只是直写胸臆，如谚语所谓“开
口见喉咙”者。使后人读之，如真见其面目，瑜瑕俱不
容掩，所谓本色，此为上乘文字。扬子云闪缩谲怪，欲
说不说，不说又说，此最下者，其心术亦略可知。眉山
子极有见，不知韩子、荆国何取焉？近来作家，如吹画
壶，糊糊涂涂，不知何调，又如村屠割肉，一片皮毛，斯
益下矣。试质之兄。其有会焉否。